**Корона вирус (КОВИД-19): Информации за учесниците во Националната програма за осигурување при онеспособеност (NDIS)**

Знаеме дека многумина од вас ќе бидат вознемирени и загрижени во поглед на вашата лична добросостојба и во поглед на добивањето на поддршката што ви е потребна преку програмата NDIS.

Ние соработуваме со давателите на услуги од програмата NDIS за да осигуриме дека на нив им е јасно што треба да прават кога ви даваат поддршка и услуги.

**Клучни работи**

* Ние соработуваме со давателите на услугите за да им биде на нив јасно што треба да прават за да продолжат да ве поддржуваат.
* Се очекува вирусот КОВИД-19 да засегне голем број луѓе во Австралија. Како резултат на тоа, може ќе утврдите дека се направени некои промени што не може да се избегнат во однос на некои од вашите поддршки и услуги од програмата NDIS.
* Тоа може да значи дека:
* вашите поддршки и услуги од програмата NDIS може да ви ги дава различен работник
* некои поддршки и услуги може ќе треба да се изменат или привремено да бидат одложени
* давателот на услугите може да ги понуди поддршките на поинаков начин (на пример, преку Skype)
* некои места што во нормални околности ги посетувате може да бидат затворени, на пример, кино салите.

| Важно е да бидете безбедни. Ако добивате поддршки или услуги каде што се собираат повеќе луѓе заедно, тие услуги и поддршки ќе треба да се изменат. Поголем број луѓе на едно место може да ја зголеми опасноста да се заразите со вирусот.  Исто така е важно да бидете внимателни во однос на вашите одлуки со кого ќе се гледате и каде ќе одите. Целта е да се заштитите себе и другите луѓе за кои можеби постои поголема опасност од заразување со вирусот. |
| --- |

**Очекувањата на учесниците во програмата NDIS**

Треба да очекувате дека вашите даватели на услуги ќе сторат сè што можат:

* за да ве зачуваат безбедни од непотребни опасности од заразување со вирусот. Тоа вклучува и осигурување дека работниците знаат дека треба да си ги мијат рацете и да одржуваат растојание од другите луѓе
* за да ве известат ако има какви и да било промени во вашата поддршка, на пример, ако не можете да одите на вашите редовни активности
* за да ги одржуваат оние поддршки и услуги од кои зависите за да бидете здрави и безбедни.

Ние има даваме информации на давателите на услуги од програмата NDIS за да им помогнеме да сфатат што треба да прават и како да ве зачуваат вас безбедни кога ви даваат поддршка.

Важно е да останете поврзани со вашите даватели на услуги. Ако сте во изолација, прашајте ги вашите даватели на услуги како може да ви дадат поддршка а притоа да го почитуваат одржувањето на безбедно растојание, или без среќавање лице в лице.

**Правата на учесниците во програмата NDIS**

Имаме многу јасен [NDIS Code of Conduct](https://www.ndiscommission.gov.au/providers/ndis-code-conduct) (Правилник за однесување на програмата NDIS) и [NDIS Practice Standards](https://www.ndiscommission.gov.au/providers/ndis-practice-standards) (Стандарди за работење на програмата NDIS ) кон кои вашите даватели на услуги и нивните работници мора да се придржуваат.

Тие стандарди важат и во сегашната ситуација.

**Како да поднесете поплака во врска со некој давател на услуги**

Ако се чувствувате небезбедно или ако не сте задоволни со квалитетот на вашата поддршка и услуги – без разлика дали тие проблеми се поврзани со вирусот КОВИД-19 или не – важно е да знаете дека можете да зборувате со нас за тоа што ве загрижува. Секогаш е во ред да кажете што ве мачи.

Ако се наоѓате во Нов Јужен Велс, Јужна Австралија, Австралиската Престолнинска Територија, Северната Територија, Квинсленд, Викторија или Тасманија, може да поднесете поплака до нас така што:

* Ќе телефонирате на: 1800 035 544 (бесплатен повик од фиксни телефони) или на TTY 133 677. Може да се договори помош од преведувач.
* [National Relay Service](https://www.communications.gov.au/what-we-do/phone/services-people-disability/accesshub/national-relay-service) и да го побарате бројот 1800 035 544.
* Ќе пополните [complaint contact form](https://forms.business.gov.au/smartforms/servlet/SmartForm.html?formCode=PRD00-OCF) (формулар за контакт поради поплака).

Ако се наоѓате во Западна Австралија, до 30 ноември 2020 година продолжете да контактирате со канцеларијата [HADSCO](https://www.hadsco.wa.gov.au/home/).

**Информативни материјали за учесниците од Националната агенција за осигурување при онеспособеност (NDIA)**

На местото на Интернет на агенцијата NDIA има [информации за учесниците во програмата NDIS](https://www.ndis.gov.au/understanding/ndis-and-other-government-services/ndis-and-disaster-response) за вирусот КОВИД-19. Тоа вклучува информативни материјали што се лесни за читање (Easy Read), [често поставувани прашања](https://www.ndis.gov.au/understanding/ndis-and-other-government-services/ndis-and-disaster-response#faq) и најнови информации за тоа како агенцијата NDIA се справува со вирусот КОВИД-19.

Агенцијата NDIA препорачува да разговарате со давателот на услуги чии поддршки и услуги ви се најпотребни и да се осигурите дека давателот на услуги има направено план како да продолжи да ви дава поддршка.

Ако имате прашања или ако ви треба совет, ве молиме јавете се во Контактниот центар на агенцијата NDIA на 1800 800 110.

**Натамошни информации, предупредувања и информативни материјали**

Посетете го местото на интернет на [Влада на Австралија](https://www.australia.gov.au/) за најнови вести, информации и совети за вирусот КОВИД-19.

Посетете го [местото на интернет на Одделот за здравство](https://www.health.gov.au/news/health-alerts/novel-coronavirus-2019-ncov-health-alert) за информации за вирусот КОВИД-19. Ако сте загрижени поради изложувањето на вирусот КОВИД-19, треба да се јавите на дежурната телефонска линија за корона вирусот на Одделот за здравство на **1800 020 080**.

[Информативната интернет-страница за вирусот КОВИД-19 за учесниците](https://www.ndiscommission.gov.au/participants/covid-19-people-disability) на Комисијата на агенцијата NDIS содржи врски до најнови вести, обука, предупредувања и други информативни материјали.